‫[ثرثرة خافتة مبهمة]‬
‫- ["علي"] ربنا يستر.‬ ‫- [ضحكات]‬
‫- ["يحيى"] إزاي؟‬ ‫- ["علي"] ربنا يستر.‬
‫["يحيى"] أنا عرفت مين اللي قتل.‬
‫"شريف".‬
‫["شريف"] للأسف صح.‬
‫["يحيى"] مخرج غبي!‬
‫["شريف"] وأنت أنبوبة.‬
‫[ضحكات]‬
‫طب يا جماعة أنتم دمكم تقيل أوي الصراحة‬ ‫وأنا زهقت وهقوم أتمشى.‬
‫يلا في داهية.‬
‫- كسفتني مع "سارة" أوي.‬ ‫- تيجي معايا؟‬
‫يا عم "سارة" إيه دلوقتي؟‬
‫ما تحورش بقى، أنت كنت مكسوف منها.‬
‫بصراحة يا "يحيى" البت "سارة" دي‬
‫- [بخفوت] مش جاية معايا…‬ ‫- [موسيقى حالمة]‬
‫- طب أنا هقوم أنيم "ليلى" وهنزل.‬ ‫- ["يحيى"] لأ.‬
‫["ليلى"] تعالي معايا.‬
‫- ["منى"] خلاص بلاش تحلفي.‬ ‫- ["يحيى"] نامت.‬
‫هقوم أنيمها وأنزل، ماشي؟‬
‫ماشي.‬
‫["منى" تهمس] يلا.‬
‫"سارة".‬
‫- همم؟‬ ‫- "سارة".‬
‫"يحيى"، ممكن ما نتكلمش في حاجة دلوقتي؟‬
‫مالك فيه إيه؟‬
‫[تنهيدة عميقة]‬
‫["نادية"] أنا آسفة يا "علي".‬
‫أنا آسفة بس هو كل حاجة بقت موتراني.‬
‫[تلاطم أمواج]‬
‫ما هو أنا مش عارف أنتي متوترة من إيه‬ ‫أدام إحنا كدة كدة هنتجوز.‬
‫[تنفخ]‬
‫أنا الصراحة أنا كنت فاكرك هتتبسطي.‬
‫ولما قلتلك إن أنا قلت لماما،‬
‫أنتي سكتي.‬
‫ما اتكلمتيش.‬
‫ما هو كل دا اللي موترني يا "علي".‬
‫حاسة إن أنا مضغوط عليا،‬
‫مش عارفة أبقى كويسة.‬
‫كل حاجة ماشية بسرعة أوي.‬
‫مش إحنا كدة كدة متفقين إن إحنا نتجوز؟ صح؟‬
‫بس الفرق الوحيد‬ ‫إن إحنا بدل ما هنتجوز كمان سنتين،‬
‫- هنتجوز دلوقتي. بس.‬ ‫- [تستمر الموسيقى الحالمة]‬
‫أنا عارف إن أنتي خايفة ومتوترة.‬
‫بس أنا حبيتك.‬
‫حبيتك أوي.‬
‫"نادية"، أنتي البني آدمة الوحيدة‬ ‫اللي أنا لقيت معاها نفسي.‬
‫وتقريبًا كدة…‬
‫أنا بقيت عايش لك أنتي وبس.‬
‫وأنا كمان بحبك يا "علي".‬
‫[تتصاعد الموسيقى الحالمة]‬
‫[موسيقى ترقّب]‬
‫[تتصاعد الموسيقى ثم تتوقف]‬
‫[موسيقى المقدمة]‬
‫- [خرير ماء]‬ ‫- [موسيقى إلكترونية طنانة]‬
‫[يتنهد]‬
‫- [طرق على الباب]‬ ‫- [زقزقة عصافير خافتة]‬
‫- ادخل!‬ ‫- [تتوقف الموسيقى]‬
‫- [الباب يُفتح]‬ ‫- [خطوات]‬
‫خطوة عزيزة!‬
‫خير؟‬
‫"علي" قاللي اللي حصل مع "شريف".‬
‫وإنه قابل "يحيى".‬
‫هو مفيش حاجة تحصل إلا ما يجري يقولهالك؟‬
‫هتفطميه إمتى؟‬
‫سيبك من الكلام بتاعك دا دلوقتي وفهمني.‬
‫ليه موضوع "يحيى" لسة ما خلصش؟‬
‫قلت إنك هتتصرف.‬
‫وبقالنا أد إيه دلوقتي؟‬
‫مفيش حاجة بتحصل‬ ‫غير إن الخطر بيقرب مننا أكتر.‬
‫مستني إيه؟‬
‫مش مستني حاجة.‬
‫وبعدين أنا مش مضطر أكتبلك تقرير‬ ‫باللي بعمله.‬
‫ما تكتبليش تقرير.‬
‫بس قولي عشان أطمن.‬
‫[يضحك متهكمًا]‬
‫وأنتي من إمتى ياختي بتسألي؟‬
‫ما إحنا بقالنا سنين‬ ‫كل مرة تجيلي بمصيبة أد كدة،‬
‫وتسيبيني وتمشي من غير ما تسألي.‬
‫وأنا اللي بتصدرلها وبحميكي وبحميكم.‬
‫["سوسن"] بالضبط.‬
‫أنا فضلت معاك السنين دي كلها‬
‫عشان كنت بتعرف تحمينا.‬
‫لو مش عارف تحمينا المرة دي،‬
‫مفيش حاجة تخليني.‬
‫إحنا مش كبرنا بقى على الكلام دا ولا إيه؟‬
‫لأ.‬
‫- بس الواضح إن أنت اللي فعلًا كبرت…‬ ‫- [موسيقى ترقّب رنانة]‬
‫…وما بقتش قادر.‬
‫[باب يُفتح]‬
‫لا، روّح أنت النهاردة. أنا اللي هسوق.‬
‫[السائق] أوامر معاليك.‬
‫- [تستمر الموسيقى]‬ ‫- [نعيق غراب]‬
‫إزاي تبقى معاه في نفس المكان‬ ‫وما تخلصش عليه؟‬
‫يعني مديلك ضعف اللي أنت بتاخده.‬
‫ومقدم.‬
‫ومفيش حاجة بتحصل؟‬
‫دوّر ورا "شريف" زي ما قلتلك.‬
‫- [باب يُغلق]‬ ‫- [هدير محرك]‬
‫[شخير]‬
‫[تتوقف الموسيقى]‬
‫أعوذ بالله من الشيطان الرجيم!‬
‫[بمصرية صعيدية]‬ ‫أنت مين أنت يا جدع أنت ودخلت هنا إزاي؟‬
‫في بواب ينام لحد دلوقتي؟‬
‫[بمصرية صعيدية] أنت مراتي؟‬
‫قصدك "نجاة"؟‬
‫- [موسيقى ترقّب]‬ ‫- اللي في "جرجا".‬
‫[بمصرية صعيدية] يا جدع قول أنت مين‬ ‫وعايز إيه، ما تطلعش الجنونة!‬
‫دي يطير فيها رقاب دي!‬
‫ششش!‬
‫تعرف الراجل دا، مش كدة؟‬
‫[بمصرية صعيدية] لا، أنا مش واخد بالي.‬
‫[تتصاعد الموسيقى]‬
‫[خائفًا] إيه يا بيه؟ في إيه؟ إيه يا بيه؟‬
‫إيه؟ إيه يا بيه؟‬
‫يا نهار أسود!‬
‫إيه دا يا بيه؟‬
‫عارف فيهم كم سنة سجن؟‬
‫لا مش دول.‬
‫اللي في الأوضة.‬
‫شوفته قبل كدة؟‬
‫[بمصرية صعيدية] لا ما شفتوش.‬
‫قسمًا بالله يا بيه ما شوفته.‬
‫- لما تشوفه كلمني.‬ ‫- [بمصرية صعيدية] أنا خدامك يا بيه.‬
‫[صرير الكرسي]‬
‫[صرير الباب]‬
‫[الباب يُغلق]‬
‫["شريف"] أنا عارف.‬
‫اللي بيتفرج علينا هو اللي مش عارف.‬
‫["يحيى"] ماشي.‬
‫هكون خلصت كلية حاسبات ومعلومات،‬
‫وممكن أكمل تعليمي برة،‬
‫وممكن أجيلك "أسبانيا".‬
‫مين عارف؟‬
‫دلوقتي عايز أدوّقك طعم مرارك شوية. هات دي.‬
‫- سيب يالا!‬ ‫- ["شريف"] يا "يحيى"، هتتكسر.‬
‫- ["يحيى"] سيب يالا!‬ ‫- يابني بقى يابني!‬
‫["شريف"] يابني أنا مش جان زيك يابني‬ ‫عشان تصورني!‬
‫["يحيى"] أنت زي القمر، يلا.‬
‫["شريف"] يابني احترمني شوية، أنا المخرج!‬
‫- ماشي يا عم المخرج.‬ ‫- همم.‬
‫- ["يحيى"] بس أنا المخرج دلوقتي.‬ ‫- هاها.‬
‫- أستاذ "شريف".‬ ‫- همم؟‬
‫["يحيى"] شايف نفسك فين بعد خمس سنين؟‬
‫- عايش أنا وماما مع بعض.‬ ‫- ربنا يخليهالك يا رب.‬
‫- لأ، ماما أنت.‬ ‫- ماما أنا؟‬
‫- آه.‬ ‫- يا عسل!‬
‫["شريف"] آه! خلاص، لأ، خلاص!‬
‫خلاص والله هجاوب. [بخفوت] خلاص.‬
‫أنا يا سيدي بعد خمس سنين…‬
‫[موسيقى مؤثرة]‬
‫…هبقى تقريبًا‬ ‫بتخرج من مدرسة السينما في "أسبانيا".‬
‫ممم.‬
‫وبخلص مشروع تخرجي هناك.‬
‫والمهرجانات طبعًا هتتخانق عليا.‬
‫وأبقى محتار بقى…‬
‫هرجع أعمل أفلام في "مصر"؟‬
‫ولا أفضل في "أسبانيا"؟‬
‫متهيألي هعيش هناك.‬
‫وأرجع "مصر" عشان أعمل أفلام،‬
‫وأشوفك.‬
‫عارف يا جحش أنت؟ [صدى صوت]‬
‫أنا هبقى أول مخرج مصري ياخد الأوسكار.‬
‫ومين عارف؟‬
‫يمكن أبقى بنقل بين كذا بلد وبلد.‬
‫وأعمل أفلام في حتت مختلفة.‬
‫مين عارف بكرة مخبيلنا إيه؟‬
‫[رنين معدني]‬
‫["ليلى"] بس أنت إزاي متأكد‬ ‫إن الشرايط لسة موجودة؟‬
‫مش متأكد.‬
‫بس اللي متأكد منه‬ ‫إن أنا كنت أعرف "شريف" كويس.‬
‫أعرفه لما كان يتوتر.‬
‫لما يكدب.‬
‫ولما يكون مخبي حاجة.‬
‫[موسيقى ترقّب]‬
‫بس إزاي نعرف حقيقة حاجة حصلت من 15 سنة…‬
‫فيها ذكريات من اللي حصل…‬
‫["يحيى" الشاب] "نادية"!‬
‫…اللي حتى لو واثقين ومتأكدين منها…‬
‫- "نادية"!‬ ‫- [تكات ساعة متسارعة]‬
‫…فإحنا ما شوفناهاش…‬
‫"نادية"!‬
‫…وما نعرفش كل حاجة…‬
‫[يصرخ] "نادية"!‬
‫[تكات ساعة متسارعة]‬
‫…وفي برضو ذكريات الناس التانية…‬
‫- ["يحيى"] "نادية"!‬ ‫- …اللي حضروا نفس اللي حضرناه.‬
‫- "نادية"! في إيه؟ مالك؟‬ ‫- ["نادية"] لما نرجع "القاهرة"‬
‫أنا هحكيلك على كل حاجة.‬
‫["يحيى"] بس إزاي هنعرف‬ ‫إذا كانوا بيكدبوا ولا لأ؟‬
‫- بيخبوا؟ ولا هما كمان ما يعرفوش؟‬ ‫- [نعيق نوارس]‬
‫[تكات وصرير ساعة يتصاعدان ثم يتوقفان]‬
‫الشرايط دي هي الدليل الوحيد‬ ‫اللي مفيهوش كدب.‬
‫اللي صورت كل حاجة زي ما هي.‬
‫مش زي ما إحنا فاكرين.‬
‫بس إزاي بقى هنجيب الشرايط دي؟‬
‫هما لو لسة موجودين،‬
‫احتمال أبقى عارفة هما فين.‬
‫طب ما تستني لغاية ما "شريف" يجي‬ ‫ويديكي الكاميرا.‬
‫هو قاللي إن هو مش هيتأخر.‬
‫["ليلى" تتلجلج] ها؟ آممم.‬
‫لأ معلش أصل عندي ميعاد سفر.‬
‫وبعدين هو قاللي هلاقيها فين بالظبط.‬
‫هاخدها علطول وأمشي.‬
‫عن إذنك.‬
‫[موسيقى رنانة]‬
‫[طنين اهتزاز]‬
‫"(يحيى)"‬
‫"صيف 2007"‬
‫[هدير محرك]‬
‫[طنين اهتزاز]‬
‫"(يحيى)"‬
‫الشرايط معايا.‬
‫- أنتي بتعملي إيه هنا؟‬ ‫- [بخفوت شديد] إيه؟‬
‫وليه بتقلبي في حاجاتي؟ إيه البجاحة دي؟‬
‫[تتلجلج] أنت…‬
‫أنت ليه قلت إن الشرايط مش عندك‬ ‫طالما لسة موجودين؟‬
‫أنا حر!‬
‫مش عايز أي حاجة تربطني بـ"يحيى".‬
‫- ولو أنتي خلاص بقيتي مورطة نفسك في حاجة…‬ ‫- أنا زيه!‬
‫عايزة أعرف!‬
‫يبقى أنتي كمان حرة.‬
‫لكن خرجيني برة كل دا.‬
‫وما تجيش بيتي تفتشي في حاجة ما تخصكيش!‬
‫لا يا "شريف"، دي مش حاجة ما تخصنيش.‬
‫ولا دي شرايط عادية.‬
‫إلا إذا كان في حاجة‬ ‫أنت مش عايزنا نشوفها ولا نعرفها.‬
‫تقصدي إيه؟‬
‫- [رنين جرس]‬ ‫- [موسيقى إلكترونية]‬
‫هو معاكي؟‬
‫["آية"] فيه إيه يا بابي؟‬ ‫أنت و"ليلى" بتتخانقوا ليه؟‬
‫لا يا حبيبتي، ما بنتخانقش.‬
‫استني يا "أميرة".‬
‫في إيه؟ مالك؟‬
‫- خدي البنت وخشي جوة.‬ ‫- أنا عايزة أفهم إيه اللي بيحصل.‬
‫خشي جوة دلوقتي بس!‬
‫أنا مش رايحة في حتة‬ ‫غير لما أفهم إيه اللي بيحصل.‬
‫[رنين جرس]‬
‫أهلًا يا "يحيى".‬
‫إزيك؟‬
‫أنا كويس.‬
‫مش هتقولي اتفضل ولا إيه؟‬
‫طبعًا.‬
‫اتفضل.‬
‫["أميرة"] إيه بقى اللي بيحصل مع "ليلى"؟‬
‫وبعدين أنا عايزة أفهم،‬ ‫مين دا كمان وعايز منك إيه؟‬
‫"أميرة"، مش وقته!‬
‫هفهّمك بعدين.‬
‫خلي البنت معاكي هنا.‬
‫أو خدي البنت وانزلوا، أو بلاش.‬
‫خليكم هنا.‬
‫[تتوقف الموسيقى]‬
‫["آية"] وأنت بقى، تعرف بابي من زمان؟‬
‫من زمان، آه.‬
‫["آية"] من إمتى؟‬
‫إمتى؟‬
‫من المدرسة.‬
‫أيام لما كنا في سنك كدة.‬
‫["آية"] ياااه!‬
‫دا زمان أوي!‬
‫إحنا إزاي عمرنا ما شوفناك؟‬
‫أصله كان مسافر يا حبيبتي.‬
‫وأنتي يا "ليلى"، اتعرفتي عليه إزاي؟‬
‫["يحيى"] باباكي.‬
‫باباكي هو اللي عرّفني على العيلة كلها.‬
‫[موسيقى تشويق]‬
‫"آية".‬
‫خشي جوة لماما يا حبيبتي.‬
‫[باب يُغلق]‬
‫إيه اللي مخبيه وراك يا "شريف"‬ ‫وخلاك تكدب عليا؟‬
‫بتداري على حد من عيلتك؟‬
‫بتداري على نفسك؟‬
‫ما بداريش على حد.‬
‫أنا كل اللي عايزه إن أنا أتساب في حالي.‬
‫أنت عايز إيه؟‬
‫اللي أنا كنت عايزه منك طلبته‬ ‫وأنت قلت إنه مش عندك.‬
‫اللي أنا عايز أعرفه دلوقتي، أنت كدبت ليه؟‬
‫طالما مش عايز تتكلم…‬
‫يبقى نشوف كلنا مع بعض.‬
‫[جلبة]‬
‫[أغنية "تررم"]‬
‫هو أنت بتعمل إيه؟‬
‫["يحيى"] دي الليلة‬ ‫اللي قبل ما "نادية" تموت.‬
‫"لا تُوجد إشارة"‬
‫أنا فاكر كويس.‬
‫رجعت يوميها خايفة ومعيطة.‬
‫ولما سألتها مالك‬ ‫قالتلي هحكيلك لما نرجع "مصر".‬
‫وما رجعناش.‬
‫[منفعلًا] ما رجعناش!‬
‫[غاضبًا] كل الوقت اللي فات دا‬ ‫فكرت في كل حاجة وحطيت كل الاحتمالات‬
‫إلا إنه يكون أنت!‬
‫أنا إيه؟ أنت فاهم كل حاجة غلط!‬
‫كنت بتصورها ليه؟‬
‫كانت معايا طول الوقت وأنت بتصورها.‬ ‫كنت مجنون بأختي؟‬
‫ولما هي عرفت، خفت من الفضيحة؟‬
‫أنت بتقول إيه؟ أنا أقتلها؟‬
‫قتلتها عشان كشفتك؟‬
‫ولا كنت غيران تشوفها مع حد تاني؟‬
‫أنت اتجننت خلاص؟ أنا عمري ما أذيتها!‬
‫[يصرخ] والشرايط دي معناها إيه يا "شريف"؟‬ ‫معناها إيه؟‬
‫معناها إني كنت بحبها.‬
‫بحبها.‬
‫بصورها عشان بحبها!‬
‫شغل عيل صغير،‬
‫كان نفسه يكون معاها.‬
‫وأنت عارف.‬
‫كلكم كنتم عارفين من زمان.‬
‫أنا أقتلها؟‬
‫أنا يا "يحيى"؟‬
‫لما وقفت قصادك في النيابة وقلتلك،‬
‫ما تعملش في نفسك كدة.‬
‫لو أنا كنت قتلتها…‬
‫كان هيفرق معايا؟‬
‫عشان حسيت بالذنب.‬
‫[يصيح] ذنب إيه؟‬
‫لو حد قتل حد بيحبه،‬
‫هيرجع ساعتها يحس بالذنب؟‬
‫تارك مش معايا يا "يحيى".‬
‫تارك معاهم.‬
‫هما اللي "نادية" قالت إنهم قافلين عليها‬ ‫بكماشة ومش عارفة تروح منهم فين.‬
‫والشرايط معاك أهيه.‬
‫روح.‬
‫قلّب فيهم براحتك.‬
‫شوف مين قفل عليها الكماشة.‬
‫[تتصاعد الموسيقى]‬
‫[موسيقى طنانة]‬
‫بنفسك؟‬
‫[موسيقى إلكترونية]‬
‫خشي جوة!‬
‫إيه اللي بيحصل؟ [يصيح] مين دا؟‬
‫- [يتأوه]‬ ‫- عندك مخرج تاني؟‬
‫["شريف"] تعال ورايا.‬
‫[خبطة قوية]‬
‫[تشهقان خوفًا]‬
‫[نباح]‬
‫ششش.‬
‫[بصوت خافت] يلا.‬
‫بوليس النجدة؟‬
‫[نباح]‬
‫[أزيز كهربائي]‬
‫[هدير محرك]‬
‫[صرير إطارات سيارة]‬
‫[دوي صفارة سيارة الشرطة]‬
‫- [تتوقف الموسيقى]‬ ‫- ["يحيى"] "منى".‬
‫أنتي ليه قاطعتي بابا من ساعة ما سافرتي؟‬
‫ليه بطلتي تكلميه؟‬
‫["منى" عبر الحاسوب] تاني يا "علي"؟‬ ‫ليه بتفتح كل دا دلوقتي؟‬
‫لأن كل حاجة اتفتحت من ساعة ما "يحيى" ظهر.‬
‫كأني كنت في غيبوبة وفقت.‬
‫[موسيقى مؤثرة]‬
‫يمكن أول مرة أفكر‬ ‫من ساعة ما "نادية" اتقتلت.‬
‫أنا مين؟‬
‫عيلتنا مين؟‬
‫["منى"] عارف أنا سبت "مصر"‬ ‫وكل حاجة ورايا ليه يا "علي"؟‬
‫عشان مش عايزة أجاوب على السؤال‬ ‫اللي أنت بتسأله دا.‬
‫ومش عايزة أعرف مين عيلتنا.‬
‫عايزة أعرف أنا مين،‬
‫بعيد عنهم،‬
‫وبعيد عن كل [بالإنجليزية] الحوار‬ ‫[بالمصرية] اللي وراهم دا.‬
‫بتقصدي إيه؟‬
‫["منى"] قصدي إن مفيش قدامنا‬ ‫إلا حل من اتنين،‬
‫يا نواجه أهلنا،‬
‫يا نهرب منهم.‬
‫أنا ما قدرتش أواجههم،‬
‫فهربت.‬
‫هو دا ليه علاقة باللي حصل لـ"نادية"؟‬
‫["منى"] اللي حصل لـ"نادية"،‬
‫واللي حصل لـ"يحيى"…‬
‫ما كنتش عايزة كل دا.‬
‫"علي"، لو أنت لسة واقف‬ ‫في نفس الحتة اللي كنت فيها،‬
‫يبقى يا تمشي يا تواجه.‬
‫ما تمسكش العصاية من النص‬ ‫وتبقى زي اللي بيلف حوالين نفسه.‬
‫- [يتنهد]‬ ‫- [تتوقف الموسيقى]‬
‫ماشي يا أستاذ "شريف".‬
‫يعني حضرتك ما تعرفش الراجل دا خالص؟‬
‫[كلام مبهم عبر اللاسلكي]‬
‫[نغمة اللاسلكي]‬
‫لأ.‬
‫معرفوش.‬
‫ولا حضرتك يا مدام؟‬
‫لأ.‬
‫طيب.‬
‫أستاذ "شريف".‬
‫لو ظهر تاني أو حصل أي حاجة جديدة،‬ ‫يا ريت تبلّغنا.‬
‫أكيد طبعًا.‬
‫[الشرطي] شكرًا.‬
‫[كلام مبهم عبر اللاسلكي]‬
‫[موسيقى ترقّب خافتة]‬
‫["أميرة"] إيه اللي بينك‬ ‫وما بين الناس دي يا "شريف"؟‬
‫وليه ما جبتش سيرة "يحيى" دا للبوليس؟‬
‫ومين "نادية" اللي أنت كنت بتحبها وبتصورها؟‬
‫طيب.‬
‫لما تعرف تجاوب، أنت عارف بيت أهلي.‬
‫يلا يا "آية".‬
‫يلا.‬
‫[باكية] يلا!‬
‫[صوت بعيد] لا والله يا باشا.‬
‫داني طول اليوم برة‬ ‫بقضي مشاوير للسكان، بعلمهم.‬
‫وأنا لو شوفت حاجة زي كدة‬ ‫كنت هقول لحضرتك علطول يعني.‬
‫ما شوفتش حاجة.‬
‫[الشرطي] ممم. ماشي يا "عطوة". رقمي معاك.‬
‫لو حصلت أي حاجة كدة ولا كدة مش مظبوطة،‬ ‫تكلمني علطول. ها؟‬
‫[البواب] تمام يا باشا.‬
‫[الشرطي] يلا يا رجالة.‬
‫[البواب] أيوة يا باشا.‬
‫مين البت اللي كانت مع الواد‬ ‫اللي وريتك صورته؟‬
‫[البواب] لا والله يا باشا،‬ ‫أنا ما شوفت معاه بنات.‬
‫- وأني إن شفت أقول.‬ ‫- [صفارة الشرطة]‬
‫وهو كان واقف لحاله، مع نفسه.‬
‫بس في حاجة مهمة يا باشا أنت لازم تعرفها.‬
‫الحكومة…‬
‫شامة خبر عنك.‬
‫حاول تتدارى.‬
‫اخفى.‬
‫بس الـ…‬
‫الحاجة، ها؟‬
‫الحاجة يا باشا؟‬
‫اعمل بيهم كيكة.‬
‫[هدير محرك]‬
‫- [صرير]‬ ‫- [صهيل حصان]‬
‫["علي"] أنا روحت المصنع النهاردة.‬
‫وعرفت إنك مشّيت 300 عامل.‬
‫ما أنا كان لازم أعمل كدة،‬ ‫خصوصًا بعد الحريقة.‬
‫لو عليا أنا، كنت مشيت نص اللي متعينين.‬
‫بس القانون يمنع.‬
‫بس ما ينفعش فجأة كدة‬ ‫الناس تلاقي نفسها في الشارع.‬
‫بلاش خيبة.‬
‫أنا لو هفكر زيك كدة،‬
‫بيتي هيتخرب وهفلس.‬
‫- عشان كدة حجرت على أبوك؟‬ ‫- [موسيقى ترقّب]‬
‫جدك الله يرحمه كان راجل طيب.‬
‫وعاطفي زيك كدة.‬
‫العمال بتوعه كانوا بيستغفلوه.‬
‫الموظفين اللي تحت إيده‬ ‫كانوا بيسرقوه عيني عينك.‬
‫وكان يدوّر وشه الناحية التانية.‬
‫لغاية لما كنا هنفلس.‬
‫وساعتها اتعلمت‬
‫إن اللي عاوز ياخد قرار‬
‫لازم يبقى شجاع.‬
‫واتعلمت كمان لما آخد قرار‬
‫ما أندمش عليه.‬
‫[تتصاعد الموسيقى]‬
‫- [صرخة مكتومة]‬ ‫- [يصرخ] "نادية"!‬
‫["يحيى"] إحنا عومنا تقريبًا لمدة 13 دقيقة،‬
‫لحد ما الكاميرا فصلت.‬
‫غريبة أوي إن أنا فاكرها‬ ‫كأنها دقيقة أو دقيقتين بالكتير.‬
‫قصدك إيه؟‬
‫- المركب كانت فين؟‬ ‫- [صخب]‬
‫["يحيى" يصرخ] المركب فين؟‬
‫ليه ما كانتش موجودة؟‬
‫هو أنت فاكر‬ ‫مين اللي كان على المركب ساعتها؟‬
‫[نعيق نوارس]‬
‫أنا فاكر إن إحنا كلنا غطسنا مع بعض.‬
‫طب…‬
‫ما يمكن تكونوا‬ ‫طلعتوا في [بالإنجليزية] مكان مختلف.‬
‫ما نلحقش.‬
‫إحنا يادوب عومنا لمدة دقايق.‬
‫أو أنا مش فاكر.‬
‫- ["شريف"] "لولي".‬ ‫- نعم؟‬
‫- ["شريف"] أنتي بتعملي إيه؟‬ ‫- أنا برسم.‬
‫["شريف"] أنتي هتقعدي بقى‬ ‫تبوظي لـ"نادية" كل حاجة كدة‬
‫بالفراشات اللي بتقعدي ترسميهالها دي؟‬
‫مالكش دعوة.‬
‫- أنا بحب "نادية" وهفضل أرسملها.‬ ‫- [ضحكات]‬
‫وأنا حرة. أنا موافقة.‬
‫[موسيقى مؤثرة]‬
‫["فتاة"] يا نهار أسود!‬
‫اللي أنا افتكرته ما كانش كدة خالص.‬
‫يعني…‬
‫أنا كنت فاكرة إن "نادية" و"منى"‬ ‫هم اللي كانوا بيلبسوا زي بعض،‬
‫بس واضح إن أنا اللي كنت بلبس زيها، وبعدين…‬
‫هو أنا…‬
‫إزاي مش فاكرة أنا أد قد إيه كنت بحبها؟‬
‫ودا هيفرق في إيه في اللي إحنا بندور عليه؟‬
‫هو مش هيفرق في حاجة، بس…‬
‫اللي أنا عايزة أقولهولك‬ ‫إن أنا وأنت زي بعض.‬
‫إحنا الاتنين مش واثقين.‬
‫مش واثقين باللي إحنا فاكرينه.‬
‫هو الشاليه اللي كان عندكم هناك دا…‬
‫لسة موجود؟‬
‫[تتوقف الموسيقى]‬
‫[عزف بيانو كلاسيكي]‬
‫[جلجلة مفاتيح]‬
‫مش عوايدك يعني تفضل صاحي لحد دلوقتي.‬
‫[يتنهد]‬
‫ما جاليش نوم.‬
‫قلت أما أقعد شوية مع نفسي.‬
‫أنت كويس؟‬
‫آه.‬
‫[تنهيدة عميقة]‬
‫أنا كويس.‬
‫[يتنهد]‬
‫أنتي شايفة إن أنا كويس؟‬
‫معرفش.‬
‫عشان كدة بسألك.‬
‫آه.‬
‫لا، أنا قصدي…‬
‫شايفاني أب كويس؟‬
‫ليه بتقول الكلام دا يا بابا؟‬
‫عشان ما بقتش عارف.‬
‫[ينفخ]‬
‫ما بقتش عارف.‬
‫ساعات…‬
‫أنا طول عمري‬
‫نفسي يبقى عندي أسرة.‬
‫أولاد وأحفاد…‬
‫يكونوا حواليا.‬
‫أراعيهم وأحبهم ويحبوني.‬
‫لكن…‬
‫مفيش آآآ…‬
‫[موسيقى حزينة]‬
‫علاقتي بابني الكبير زي الزفت.‬
‫بس هو أرحم من أخته.‬
‫اللي مقاطعاني بقالها سنين‬ ‫من غير ما أعرف ليه.‬
‫حتى أمك…‬
‫الست الوحيدة اللي حبيتها…‬
‫هي دلوقتي بتنام في أوضة وأنا في أوضة.‬
‫وكل دا بقى بيحصل ليه؟‬
‫ليه يا "لولا"؟‬
‫أنتي الوحيدة اللي ممكن أسألها السؤال دا.‬
‫معرفش.‬
‫معرفش ليه كل دا بيحصل يا بابا.‬
‫بس يمكن أنت و"علي"…‬
‫هو محتاج إنك تثق فيه أكتر.‬
‫[نقر بلسانه]‬
‫لا، ممم. لا.‬
‫لا، مش حكاية ثقة. لا.‬
‫أنا… [زفير]‬
‫زي ما أكون حاسس إنها بتتردلي كدة،‬ ‫[بصوت خافت] مش عارف.‬
‫- إيه اللي بيتردلك؟‬ ‫- [تصاعد موسيقى مؤثرة]‬
‫أبويا.‬
‫جدك.‬
‫كان نفسي أوي يعرف إني بحبه.‬
‫لكن…‬
‫مات،‬
‫من غير ما يعرف.‬
‫وأديني أهو،‬
‫أنا كمان مش عارف.‬
‫و"نادية" و"يحيى"؟‬
‫ما فكرتش في اللي حصل لهم هما كمان؟‬
‫آآآآه…‬
‫دي…‬
‫دي حاجات بتحصل،‬
‫لكن…‬
‫لعلمك، أنا…‬
‫أنا أديته فلوس كتير أوي.‬
‫عملت اللي عليا.‬
‫عشان أنا كمان لازم أحمي أسرتي.‬
‫[ينفخ] آه!‬
‫كفاية عليكي بقى كدة النهاردة.‬
‫تصبحي على خير.‬
‫[يتنهد]‬
‫["شريف"] هو أنت ممكن تبص للكاميرا وتضحك؟‬
‫["يحيى"] بقولك إيه يا "شريف"؟ بص يا حبيبي.‬
‫أنا حران، وحقيقي حقيقي،‬ ‫ولا ناقصك ولا أنت ولا البتاعة دي. ممكن؟‬
‫["شريف"] بقولك إيه؟‬ ‫أنا جبت آخري منك ومش عايز أعرفك تاني.‬
‫["يحيى"] طيب، بقولك إيه؟‬
‫كلمة كمان وهغرقك أنت والبتاعة دي!‬ ‫ارحمني يا "شريف"!‬
‫["شريف"] لا مش مستاهلة.‬
‫أنا مش كدابة يا "منى".‬
‫أنتم اللي عيلة وسخة.‬
‫[تكة فأرة]‬
‫[صرير]‬
‫أنا مش كدابة يا "منى".‬
‫أنتم اللي عيلة وسخة.‬
‫- "نادية"!‬ ‫- ["شريف"] بس يا "يحيى"! "نادية" ماتت!‬
‫- أنتي مشيتي ليه؟‬ ‫- ["شريف" باكيًا] اهدأ يا "يحيى"!‬
‫["شريف"] "منى".‬
‫اضحكي.‬
‫["منى"] هو أنت هتفضل تصورنا‬ ‫طول السفرية كدة؟‬
‫["شريف"] يا بنتي أنا بعملكم‬ ‫فيلم [بالإنجليزية] وثائقي هيكسر العالم.‬
‫ماشي يا عم المخرج.‬
‫[تكة لوحة مفاتيح]‬
‫[تتصاعد الموسيقى]‬
‫[تتوقف الموسيقى]‬